text: মাহমুদুল হাসান ফয়সাল একজন বাংলাদেশি ফুটবল কসরতকার। ফুটবল কসরত দেখিয়ে তিনি গিনেস বুক অব ওয়ার্ল্ড রেকর্ডসে নিজের নাম লিখিয়েছেন। তিনি পরপর মোট তিনবার গিনেস বুক অব ওয়ার্ল্ড রেকর্ডসে নাম লেখান।
  
  প্রাথমিক জীবন
  মাহমুদুল হাসানের জন্ম নড়াইলের কালিয়াতে। পৈতৃক নিবাস মাগুরার হাজীপুর। হাজীপুরেই কাটিয়েছেন শৈশব ও কৈশোর। তার পিতা সোহেল রানা সেনাবাহিনীর অবসরপ্রাপ্ত সদস্য।  মা মঞ্জুয়ারা খানম গৃহিণী। মাগুরা সরকারি টেকনিক্যাল স্কুল এন্ড কলেজ থেকে এসএসসি পাসের পর মাগুরা পলিটেকনিক ইনিস্টিটিউটে ভর্তি হন ফয়সাল। তিনি ফুটবল, বাস্কেটবল দিয়ে বিভিন্ন ধরনের কসরত দেখানোর পাশাপাশি আরো বেশ কয়েকটি বিষয়ে পারদর্শী।
  
  রেকর্ড
  গিনেস বুক অব ওয়ার্ল্ড রেকর্ডসে মোট তিনবার নাম লেখান মাহমুদুল হাসান ফয়সাল। তিনি প্রথম রেকর্ডটি গড়েন ২০১৮ সালের ১১ নভেম্বর। এক মিনিটে সর্বোচ্চ ১৩৪ বার ফুটবল আর্মরোলিং করে গিনেস ওয়ার্ল্ডে প্রথমবারের মতো নাম লেখাতে সক্ষম হন। ২০১৯ সালের এপ্রিলে এক মিনিটে দুই হাতের মধ্যে সবচেয়ে বেশি ১৪৪ বার বাস্কেটবল ঘুরিয়ে দ্বিতীয় বারের মতো গিনেস ওয়ার্ল্ড রেকর্ডসে নাম লেখান। একই বছরের ৩ মে এক মিনিটে ৩৪ বার বাস্কেটবল মিচ থ্রো অ্যান্ড ক্যাচ ইভেন্টটির স্বীকৃতি দিয়েছে গিনেস কর্তৃপক্ষ। এর আগের রেকর্ডটি ছিল এক মিনিটে ২৭ বার।
  
  আরও দেখুন 
  গিনেস ওয়ার্ল্ড রেকর্ড
   জোবেরা রহমান লিনু
   আব্দুল হালিম
  
  তথ্যসূত্র
  
  বিষয়শ্রেণী:গিনেস বিশ্বরেকর্ডধারী বাংলাদেশী
  বিষয়শ্রেণী:গিনেস বিশ্ব রেকর্ড
  বিষয়শ্রেণী:জীবিত ব্যক্তি
  বিষয়শ্রেণী:ফুটবল কসরতকার
  বিষয়শ্রেণী:মাগুরা জেলার ব্যক্তি
title: মাহমুদুল হাসান ফয়সাল